UPDATE: Το National Geographic εξέδωσε έκτακτο δελτίο τύπου για να δημοσιοποιήσει την αλλαγή προγράμματος όσον αφορά την "Εβδομάδα Παρατήρησης του Πλανήτη Άρη" λόγω δυσμενών καιρικών συνθηκών. Πιο συγκεκριμένα, μαθαίνουμε πως οι δύο βραδιές αστρονομικής παρατήρησης που είχαν προγραμματιστεί για τις 26 και 27 Νοεμβρίου σε Γλυφάδα και Παλαιό Φάληρο αντίστοιχα, μεταφέρονται για το Σάββατο 3 και την Κυριακή 4 Δεκεμβρίου στα ίδια σημεία, καθώς οι καιρικές συνθήκες προβλέπονται ευνοϊκές για την παρατήρηση του πλανήτη Άρη και των υπολοίπων αστερισμών.

Τα δύο τελευταία ραντεβού της δράσης θα πραγματοποιηθούν:

• ΣΑΒΒΑΤΟ 3 ΔΕΚΕΜΒΡΙΟΥ – ΠΛΑΤΕΙΑ ΕΣΠΕΡΙΔΩΝ, ΓΛΥΦΑΔΑ

• ΚΥΡΙΑΚΗ 4 ΔΕΚΕΜΒΡΙΟΥ – ΠΑΡΚΟ ΦΛΟΙΣΒΟΥ, ΠΑΛΑΙΟ ΦΑΛΗΡΟ

Η δράση είναι ανοικτή στο κοινό από τις 6 το απόγευμα έως τις 10 στο βράδυ.

Το National Geographic, με αφορμή τη νέα σειρά ντοκιμαντέρ "ΑΡΗΣ", η οποία αφηγείται τη συναρπαστική ιστορία της προσπάθειας της ανθρωπότητας να αποικίσει τον κόκκινο πλανήτη, σας προσκαλεί στην «Εβδομάδα Παρατήρησης του Πλανήτη Άρη», με τηλεσκόπια σε 7 σημεία της Αθήνας, από αυτή τη Δευτέρα 21 έως και την Κυριακή 27 Νοεμβρίου. Η δράση είναι ανοικτή για το κοινό από τις 6 το απόγευμα μέχρι τις 10 το βράδυ (18.00 - 22:00) καθημερινά και πραγματοποιείται σε συνεργασία με το Εθνικό Αστεροσκοπείο Αθηνών.

Κάθε ημέρα της εβδομάδας, τηλεσκόπια θα τοποθετούνται σε ένα διαφορετικό σημείο της πόλης, προσκαλώντας το κοινό να ζήσει μία μοναδική εμπειρία εξερεύνησης του διαστήματος! Μέσα από το φακό υπερσύγχρονων τηλεσκοπίων, δίνεται η μοναδική ευκαιρία σε όλους, να παρατηρήσουν ουράνια σώματα καθώς και τον πιθανό επόμενο προορισμό του ανθρώπου στο ηλιακό μας σύστημα, τον πλανήτη Άρη. Αν σας συναρπάζει το διάστημα και οι πλανήτες, επισκεφθείτε ένα από τα 7 σημεία της Αθήνας όπου διοργανώνεται η ενέργεια και μάθετε περισσότερα για το διάστημα αλλά και για τον κόκκινο πλανήτη!

Η Εβδομάδα Παρατήρησης, θα ξεκινήσει τη Δευτέρα 21 Νοεμβρίου, από το Ζάππειο Μέγαρο στο κέντρο της Αθήνας, όπου τηλεσκόπια και εξειδικευμένο επιστημονικό προσωπικό, θα μυήσουν το κοινό στην παρατήρηση των πλανητών και στα χαρακτηριστικά του πλανήτη Άρη, καθώς και άλλων αντικειμένων του νυχτερινού αττικού ουρανού. Η ίδια δράση θα κάνει στάση τις επόμενες μέρες στο Περιστέρι, τον Άλιμο, το Χαλάνδρι, την Κηφισιά, τη Γλυφάδα και το Παλαιό Φάληρο.

Αναλυτικό πρόγραμμα Εβδομάδας Παρατηρήσεων:

• ΔΕΥΤΕΡΑ 21 ΝΟΕΜΒΡΙΟΥ – ΖΑΠΠΕΙΟ ΜΕΓΑΡΟ, ΑΘΗΝΑ

• ΤΡΙΤΗ 22 ΝΟΕΜΒΡΙΟΥ – ΠΛΑΤΕΙΑ ΔΗΜΟΚΡΑΤΙΑΣ, ΠΕΡΙΣΤΕΡΙ

• ΤΕΤΑΡΤΗ 23 ΝΟΕΜΒΡΙΟΥ – ΛΟΦΟΣ ΠΑΝΙ, ΑΛΙΜΟΣ

• ΠΕΜΠΤΗ 24 ΝΟΕΜΒΡΙΟΥ – ΠΛΑΤΕΙΑ ΑΓΙΟΥ ΝΙΚΟΛΑΟΥ, ΧΑΛΑΝΔΡΙ

• ΠΑΡΑΣΚΕΥΗ 25 ΝΟΕΜΒΡΙΟΥ – ΜΟΥΣΕΙΟ ΓΟΥΛΑΝΔΡΗ, ΚΗΦΙΣΙΑ

• ΣΑΒΒΑΤΟ 26 ΝΟΕΜΒΡΙΟΥ – ΠΛΑΤΕΙΑ ΕΣΠΕΡΙΔΩΝ, ΓΛΥΦΑΔΑ

• ΚΥΡΙΑΚΗ 27 ΝΟΕΜΒΡΙΟΥ – ΠΑΡΚΟ ΦΛΟΙΣΒΟΥ, ΠΑΛΑΙΟ ΦΑΛΗΡΟ

©National Geographic

Το παγκόσμιο τηλεοπτικό γεγονός "ΑΡΗΣ" προβάλλεται κάθε Κυριακή στις 21:00 αποκλειστικά στο National Geographic, το οποίο είναι διαθέσιμο στην Ελλάδα μέσω Nova, COSMOTE TV, Vodafone TV και Cyta Τηλεόρασης.

Για περισσότερες πληροφορίες επισκεφθείτε το site, τη σελίδα του National Geographic στο Facebook ή το κανάλι στο YouTube.